ⵜⵉⴽⴹⵉⴼⵜ ⵏ ⴱⵊⵊⴰⵄⴷ

ⵜⴰⴽⴹⵉⴼⵜ ⵏ ⴱⵊⵊⴰⵄⴷ, ⵜⴰⵢⵙⵉ ⵜⴰⵖⵔⵎⴰⵏⵜ ⵉⵜⵜⵓⴽⴽⵓⵙⴰⵏ ⴳ ⵜⵙⴳⴰ ⵏ ⴱⵏⵉ ⵎⵍⵍⴰⵍ ⵅⵏⵉⴼⵔⴰ.
ⴰⵙⵏⴼⵍⵓⵍ ⴰⴷ ⵏ ⵜⴽⴹⵉⴼⵜ ⴰⵔ ⵉⵎⵎⴰⵍⴰ ⴰⵎⵢⴰⵎⴰⵥ ⴳⵔ ⵜⵓⵙⵙⵏⵉⵡⵉⵏ ⵜⵉⵎⵖⵔⵉⴱⵉⵢⵢⵉⵏ ⴷ ⵜⴰⵢⵙⵉ ⵏⵏⴰ ⴽⴽⵓⵙⴰⵏ ⵉⵎⴰⵔⴰⵡⵏ ⵙⴳ ⵉⵎⵣⵡⵓⵔⴰ,ⵎⴽⵍⵍⵉ ⵜⵎⵎⴰⵍⴰ ⵜⵉⵣⵎⵎⴰⵔ ⵏⵏⴰ ⵉⵍⵍⴰⵏ ⴷⴰⵔ ⵉⵎⴳⵓⵔⴰⵢ ⵏⵏⴰ ⴷⴰⵔ ⴰⵎⵣⵔⵓⵢ ⵉⴷⵓⵙⵏ ⵏ ⵓⵙⵏⴼⵍⵓⵍ ⵏ ⴰⵢⵜ ⴱⵊⵊⵄⴷ.
ⴰⵔ ⵜⵜⵓⵙⴽⴰⵔ ⵜⴽⴹⵉⴼⵜ ⴷⴷⵅ ⵙ ⵜⵙⵙⵎⵉ ⴷ ⵉⴼⵉⵍⵉ ⵙⴳ ⴷⴰⵔ ⵜⵡⵡⵓⵔⴰⵏⵉⵏ ⴳ ⵜⵖⵔⵎⵜ ⵏ ⴱⵊⵊⵄⴷ ⵍⵍⵉⵖ ⴰⵔ ⵙⴽⴰⵔⵏⵜ ⴰⵙⵏⴼⵍⵓⵍ ⵏⵏⵙⵏⵜ ⵙ ⵓⴽⵯⵍⴰⵏ ⵉⵖⵓⴷⴰⵏ ⵛⵉⴳⴰⵏ.

ⵓⵔ ⵜⵏⴼⵍ ⵜⴽⴹⵉⴼⵜ ⵏ ⴱⵊⵊⵄⴷ ⵅⴼ ⵜⵥⵕⴱⴰⵢ ⵢⴰⴹⵏ ⵜⵉⵎⴰⵣⵉⵖⵉⵏ, ⵍⵍⴰⵏ ⴳⵉⵙ ⵜⴰⵍⵖⵉⵡⵉⵏ ⴷ ⵓⴽⵯⵍⴰⵏ ⵉⵖⵓⴷⴰⵏ ,ⵎⴽⵍⵍⵉ ⴳⵉⵙ ⵎⵎⵔⴽⵙⵏⵜ ⵜⵎⵜⵜⵉⵡⵉⵏ ⵜⵉⵎⵣⵡⵓⵔⴰ ⵙ ⵓⴽⵯⵍⴰⵏ ⵉⴷⵓⵙⵏ ⵉⴳⴰⵏ ⵡⴰⵥ ⵏⵏⴰ ⵉⵎⵎⴰⵍⴰⵏ ⵉⵜⴳⴰⵔⵏ ⵏ ⵜⵓⴷⵔⵜ.
ⵓⵔ ⴳⵉⵙ ⴰⵎⵓⴽⵔⵉⵙ ⵉⵖ ⵜⵜⵓⵙⵎⴰⵢⵏⵓ ⵜⴽⴹⵉⴼⵜ ⵙ ⵓⴽⵯⵍⴰⵏ ⴷ ⵜⵎⵜⵜⵉⵡⵉⵏ ⵏⵏⴰ ⵉⴳⴰⵏ ⵢⴰⵜ ⵜⵓⵥⵍⴰⵢⵜ ⵏ ⵡⴰⵎⵎⴰⵙ ⵏ ⵜⴳⵍⴷⵉⵜ ⵏⵏⵖ , ⵎⴽⵍⵍⵉ ⵉⴳⴰ ⵓⵖⵓⴷⵓ ⵏ ⵜⴰⴹⵓⵜⵜ ⴷ ⵜⵎⴰⵎⴽⵜ ⵏⵏⴰ ⵙ ⴰⵔ ⵜⵜⵓⵙⴽⴰⵔ ⵜⴳ ⴰⵡⴷ ⵢⴰⵜ ⵜⵎⴰⵜⴰⵔⵜ ⵏ ⵜⴰⵢⵙⵉ ⵏ ⵜⴳⵍⴷⵉⵜ ⵏⵏⵖ. ⵉⴽⴽⴰ ⵓⴽⵯⵍⵓ ⴰⵣⴳⴳⵯⴰⵖ ⴼ ⵜⴳⵯⴷⵉⴼⵜ ⴷⴷⵖ ⴷ ⵓⵍⵉⵜⵛⵉⵏⵉ,ⴳⵉⵙ ⴰⵡⴷ ⵜⴰⵍⵖⵉⵡⵉⵏ ⵜⵉⵎⴽⴽⵓⵥⵉⵏ ⴷ ⵓⵏⵣⵉⵖⵏⵜⵜⵓⵙⴽⵍⴰⵔⵏ ⴳ ⵜⴰⴹⵓⵜⵜ ⵏ ⵜⵉⵍⵉ, ⵎⴽⵍⵍⵉ ⴳⵉⵙ ⵜⵓⵍⴰⴼⵉⵏ ⴷ ⵜⵎⵙⴷⴰⴳⵜ ⵜⴰⵇⵇⴱⵓⵔⵜ ⴷ ⵓⵙⵎⵔⵙ ⵏ ⵓⴽⵯⵍⴰⵏ ⵉⵇⵇⴱⵓⵔⵏ.
ⴳ ⵜⵖⵉⵡⴰⵏⵜ ⵏ ⴱⵊⵊⵄⴷ ⴰⵔ ⵙⴽⴰⵔⵏⵜ ⵜⵎⴳⵓⵔⴰⵢ ⵜⴰⵡⵡⵓⵔⵉ ⵏ ⵓⵙⵏⴼⵍⵓⵍ ⵏⵏⵙⵏⵜ ⴳ ⵡⴰⵎⵎⴰⵙ ⴰⵡⵡⵓⵔⴰⵏ ⴰⵔ ⴳⵉⵙ ⵙⴽⴰⵔⵏⵜ ⴰⵙⴳⴷⵣ ⴰⴼⴰⴷ ⴰⴷ ⴳⵉⵏⵜ ⵜⵉⵏⵙⵉⵎⴰⵏⵉⵏ ⴳ ⵎⴰⴷ ⵉⵥⵍⵉⵏ ⵙ ⵜⴷⵔⵉⵎⵜ ⵏⵏⵙⵏⵜ.
ⵉⵏⵏⴰ ⵎⴰⵙⵙ ⵃⵎⴰⴷ ⵍⵖⵣⵣⴰⵡⵉ, ⴰⵏⵙⵙⵉⵅⴼ ⵏ ⵜⵎⵙⵎⵓⵏⵜ ⵏ ⴱⵏⵉⵣⵎⵎⵓⵔ ⵏ ⵜⴽⴹⵉⴼⵜ ⵏ ⴱⵊⵊⵄⴷ, ⴳ ⵓⵎⵔⴰⵔⴰ ⵏ ⵡⴰⵡⴰⵍ ⵏⵏⵙ ⴷ ⵜⴱⴰⴷⵓⵜ ⵏ ⵓⵙⵏⵖⵎⵙ ⵎ24 ⵎⴰⵙⴷ ⵜⴰⵎⵙⴷⴰⴳⵜ ⵏ ⵜⴳⵯⴷⵉⴼⵜ ⴰⴷ ⵜⵔⵡⴰⵙ ⵜⵉⵏ ⵅⵏⵉⴼⵔⴰ ⵙⴳ ⵓⴽⵯⵍⴰⵏ ⵏⵏⵙ ⴷ ⵜⴰⵍⵖⵉⵡⵉⵏ ⵉⵏⵏⴰ ⴰⵡⴷ ⵎⴰⵙ ⵜⵙⵎⵓⵏ ⵜⴽⴹⵉⴼⵜ ⴷⴷⵅ ⴳⵔ ⵓⴽⵯⵍⴰⵏ ⴷ ⵓⵙⵎⵓⵏ ⵏ ⵜⴰⴹⵓⵜⵜ ⴷ ⵜⵥⵓⵔⵉ ⵜⴰⵎⵙⵏⴼⵍⵓⵍⵜ.
ⴳ ⵜⵙⴳⴰ ⵏⵏⵙ, ⵉⵏⵏⴰ ⵓⵙⵎⵉⵔⵉ ⵏ ⵜⴷⵍⵙⴰ ⵜⴰⵇⵇⴱⵓⵔⵜ ⴳ ⵜⵏⵉⵍⴰ ⵏ ⵅⵔⵉⴱⴳⴰ, ⵃⵎⵎⵓ ⵚⴰⵍⴰⵃ ⵙⵓⵇⵕⴰⵜ ⵎⴰⵙⴷ ⵜⴰⴽⴹⵉⴼⵜ ⵏ ⴱⵊⵊⵄⴷ ⵜⵥⵍⵉ ⵙ ⵓⴽⵯⵍⴰⵏ ⵏⵏⵙ ⴰⵥⴳⴳⵯⴰⵖ ⴷ ⴽⵉⴳⴰⵏ ⵏ ⵜⵓⵥⵍⴰⵢⵉⵏ ⵢⴰⴹⵏ ⵏⵏⴰ ⵉⵎⵎⴰⵍⴰⵏ ⵜⴰⵥⵓⵕⵉ ⵉⴷⵓⵙⵏ ⴷ ⵓⵙⵏⴼⵍⵓⵍ ⵉⴳⴰⵏ ⵡⴰⵥ, ⵉⵏⵏⴰ ⴰⵡⴷ ⵎⴰⵙⴷ ⴽⵉⴳⴰⵏ ⵏ ⵜⵎⵢⴰⵡⴰⵙⵉⵏ ⴰⵔ ⵙⴽⴰⵔⵏⵜ ⴰⴼⵙⴰⵔ ⴳ ⵡⴰⵎⵎⴰⵙ ⵏ ⵓⵙⵎⵓⵜⵜⴳ ⴰⵡⵡⵓⵔⴰⵏ ⴳ ⵜⵥⵓⵕⵉⵡⵉⵏ ⵜⵉⵇⵇⴱⵓⵔⵉⵏ ⴷ ⴰⵡⴷ ⴽⵉⴳⴰⵏ ⵏ ⵉⴼⵙⴰⵔⵏ ⴳ ⴽⵉⴳⴰⵏ ⵏ ⵜⵙⴳⴳⵉⵡⵉⵏ ⵏ ⵜⴳⵍⴷⵉⵜ ⵏⵏⵖ .
ⵜⵜⵓⴼⴽⴰ ⵜⵎⴰⵜⴰⵔⵜ ⵏ ⵓⵖⵓⴷⵓ ⵏ ⵜⴽⴹⵉⴼⵜ ⵏ ⴱⵊⵊⵄⴷ ⵉ ⵜⵎⵢⴰⵡⴰⵙⵉⵏ ⵏ ⵜⵖⵉⵡⴰⵏⵜ ⵜⴳ ⴰⵡⴷ ⵢⴰⵏ ⵓⵙⵎⵖⵕ ⵅⴼ ⵜⵡⵡⵓⵔⵉ ⵏⵏⵙⵏⵜ ⵉⴷⵓⵙⵏ ⵉ ⵜⴰⵙⵓⵜⵉⵏ ⵏ ⵜⵎⴳⵓⵔⴰⵢ ⵏⵏⴰ ⵉⴽⴽⵓⵙⴰⵏ ⵙⴳ ⵜⵉⵢⵢⴰⴹ ⴳ ⵜⵖⵔⵎⵜ ⵏ ⴱⵊⵊⴰⵄⴷ.
ⵜⵜⵓⵙⴽⴰⵔ ⵜⵎⴰⵜⴰⵔⵜ ⴷⴷⵅ ⵙⴳ ⴽⵉⴳⴰⵏ ⵏ ⵉⵙⵔⴰⴳⵏ,ⵣⵓⵏⴷ ⴰⴹⴼⵓⵕ ⵏ ⵓⵏⵙⵎⵓⵔ ⴷ ⵓⵙⴷⴷⵉⴷ ⵏ ⵓⵖⵓⴷⵓ ⴷ ⵜⵏⴼⵔⵓⵜ ⵏ ⵜⴽⴹⵉⴼⵜ ⵏ ⴱⵊⵊⵄⴷ.https://www.mapnews.ma/am/actualites/%E2%B5%9C%E2%B4%B0%E2%B4%B7%E2%B5%8D%E2%B5%99%E2%B4%B0/%E2%B5%9C%E2%B4%B0%E2%B4%B3%E2%B5%AF%E2%B4%B9%E2%B5%89%E2%B4%BC%E2%B5%9C-%E2%B5%8F-%E2%B4%B1%E2%B5%8A%E2%B5%8A%E2%B4%B0%E2%B5%84%E2%B4%B7%E2%B5%9C%E2%B4%B0%E2%B5%A2%E2%B5%99%E2%B5%89-%E2%B5%9C%E2%B4%B0%E2%B5%96%E2%B5%94%E2%B5%8E%E2%B4%B0%E2%B5%8F%E2%B5%9C-%E2%B5%89%E2%B5%9C%E2%B5%9C%E2%B5%93%E2%B4%BD%E2%B4%BD%E2%B5%93%E2%B5%99%E2%B4%B0%E2%B5%8F-%E2%B4%B3-%E2%B5%9C%E2%B5%99%E2%B4%B3%E2%B4%B0-%E2%B5%8F-%E2%B4%B1%E2%B5%8F%E2%B5%89%E2%B5%8E%E2%B5%8D%E2%B5%8D%E2%B4%B0%E2%B5%8D-%E2%B5%85%E2%B5%8F%E2%B5%89%E2%B4%BC%E2%B5%94%E2%B4%B0

ⵉⵙⴰⵖⵓⵍⵏ
ⵉⵙⴰⵖⵓⵍⵏ
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)